五言遼東侍宴山夜臨秋同賦臨韻應詔
作者：上官儀
朝代：唐

paragraphs: 奉駕凌稽阜，同御掩□岑。
肆賞乖濡足，窮覽{忄口}（疑爲「惕」字）乾心。
一德光神武，萬象鏡冲襟。
御□遼山夕，凝麾溟海潯。
帷殿（《初》作「殿帳」）清炎氣，輦道含秋陰。
凄風移漢筑，流水入虞琴。
雲飛送斷鴈，月上淨疎林。
滴瀝露枝響，空濛煙壑深。
撫躬謝仁智，泉石忝登臨。
信美陪仙蹕，長歌[慰]（尉）陸沉。
（見影日本藏唐卷子本《翰林學士集》，以《初學記》卷三引詩參校。
）（按：《全唐詩》卷四十據《初學記》、《唐詩紀事》收入本詩，僅存「殿帳清炎氣」以下八句。
卷子本詩題下署：「秘書郎弘文館直學士臣上官儀上。
」）。